Σαν Λάτσαρο ντι Σάβενα

Το Σαν Λάτσαρο ντι Σάβενα (,  ή  ) είναι ιταλικός δήμος στην Μητροπολιτική Πόλη της Μπολόνια, στην περιφέρεια της Εμίλια-Ρομάνια.

 Γεωγραφία 
Είναι ένας βασικά πεδινός δήμος που εκτείνεται μέχρι τους πρώτους λόφους των Απεννίνων Όρεων της Μπολόνια. Βρίσκεται σε υψόμετρο 62 μέτρων με ελάχιστο τα 40 μέτρα και μέγιστο τα 325. Ο δήμος διασχίζεται από τον ποταμό Σάβενα (), από τον οποίο παίρνει και εν μέρει το όνομα του και από τους χείμαρρους Ίντιτσε () και Τζένα (). Οικιστικά είναι συνέχεια του δήμου της Μπολόνια, με τον οποίο χωρίζεται από τον ποταμό Σάβενα, και απέχει από αυτόν 6 περίπου χιλιόμετρα. Η συνολική έκταση του δήμου είναι 44,70 τ.χλμ. και οι γεωγραφικές του συντεταγμένες είναι: 44°28'7"32 N γεωγραφικό πλάτος και 11°24'54"00 E γεωγραφικό μήκος.

Στον δήμο υπάγονται τα δημοτικά διαμερίσματα Βίλλα Μπιάνκα, Βίλλα Ρίτσι, Ίντιτσε, Κα ντε Μάντορλι, Κάζε Γκράντι, Καζέλλε, Καζέττε, Καστέλ ντει Μπρίττι, Καστίλια, Κολούνγκα, Κροάρα, Λα Καμπάνα, Λα Μούρα Σαν Κάρλο, Λα Φαμπρερία, Μάρτιρι ντι Πιτσοκάλβο, Μιράντολα, Μποργκατέλλα, Πιτσοκάλβο, Ποντιτσέλλα, Πούλτσε, Σαν Λάτζαρο, Σάντα Ρόζα,Τορτορέλλα Βέκια, Τσικόνια και Φαρνέτο. Συνορεύει με τους δήμους του Καστενάζο, της Μπολόνια, του Οτσάνο ντελλ'Εμίλια και του Πιανόρο.

 Παραπομπές 

 Εξωτερικοί σύνδεσμοι 



Κατηγορία:Δήμοι της Μητροπολιτικής Πόλεως της Μπολόνια